**STARFSLEYFI**

**til niðurrifs á asbest þakklæðningu að Marbakkabraut 26 í Kópavogi og flutnings á byggingarúrgangi þaðan til förgunar eða endurvinnslu**

# Berserkir ehf

## kt. 590902-2920

# Heilbrigðisnefnd Garðabæjar, Hafnarfjarðar, Kópavogs, Mosfellsbæjar og Seltjarnarness veitir umbeðið leyfi samkvæmt ákvæðum laga nr. 7/1998 um hollustuhætti og mengunarvarnir og með vísun í ákvæði 5. gr. reglugerðar nr. 550/2018 *um losun frá atvinnurekstri og mengunarvarnaeftirlit*, með síðari breytingum og til liðar 10.8 í viðauka X við sömu reglugerð er fjallar um *niðurrif húsa og annarra bygginga*.

# Leyfið gildir frá 11. júlí til 1. október 2022

Leyfið er gefið út með skilyrðum um að ákvæðum gildandi laga og reglugerða um hollustuhætti og mengunarvarnamál hverju sinni sé fylgt og einnig ákvæðum III. kafla reglugerðar nr. 737/2003 um meðhöndlun úrgangs, þar sem fjallað er um skyldur rekstrar aðila til að draga úr myndun úrgangs, stuðla að réttri meðhöndlun hans, endurnotkun, endurnýtingu, geymslu og förgun ásamt ákvæðum um þrifnað lóða sem og neðangreindum starfsleyfisskilyrðum sem um starfsemina gilda.

### Gildissvið

Starfsleyfi Berserkir ehf. tekur til niðurrifs asbest þakklæðningar að Marbakkabraut 26 í Kópavogi og flutnings á byggingarúrgangi þaðan til förgunar eða endurvinnslu en lóðarhafi og húseigandi er Guðbjartur Örn Gunnarsson kt. 131190-2209 og Rakel Sara Höskuldsdóttir, kt.160890-2159.Fyrirtækið Berserkir ehf. kt.590902-2920 mun sjá um framkvæmdir við niðurrifi. Leyfið nær til hreinsunar á þakinu, af asbestplötum og flutningi þess í viðeigandi förgun.

### Athafnasvæði

Athafnasvæðið nær til lóðar Marbakkabrautar 26. Leyfishafi skal skerma vinnusvæðið af með traustri girðingu eftir þeim fyrirmælum sem byggingafulltrúi gefur.

### Endurnotkun, endurnýting og förgun á byggingaúrgangi

Úrgangur sem til verður við niðurrifið og ekki skal endurnýttur skal fluttur á brott í viðurkennda förgun. Leitast skal við að skila úrgangi til förgunar með þeim hætti að hann falli sem best að endurvinnsluleiðum móttökuaðila.

### Spilliefni

Ekki skal nota bifreiðar eða þungavinnutæki við framkvæmdina sem leka olíum eða glussum. Verði vart við slíkan leka skal viðkomandi tæki flutt til viðgerðar og lekaskoðunar. Verði vart við olíutank á framkvæmdatíma skal eftirliti gert viðvart.

### Varnir gegn slysum og mengun

Starfsleyfishafi skal tryggja að engin slysahætta fyrir utanaðkomandi stafi frá starfseminni á framkvæmdatímanum. Gildir það jafnt um hugsanlegt fok, hrun húshluta og byggingaleifa ásamt aðgengi óviðkomandi að vinnusvæðinu. Svæðið skal girt í samræmi við kröfur byggingareftirlits og vaktað þegar þörf þykir.

Hafa skal mið af veðri og veðurspám við skipulag verkþátta og ganga þannig frá vinnusvæði í lok hvers vinnudags að ekki stafi fokhætta frá svæðinu þó veðurlag breytist. Verði fok frá vinnusvæði skal leyfishafi annast hreinsun.

Leyfishafi skal leitast við að draga sem mest úr umhverfishávaða við niðurrifið. Vinna við niðurrif sem skapað getur hávaða eða annað ónæði skal ekki fara fram utan hefðbundins vinnutíma, þ.e. frá kl. 8 að morgni til kl. 19 að kvöldi frá mánudegi til föstudags og frá kl. 9 til 17 á laugardegi. Hávaðasöm vinna við niðurrif skal ekki fara fram á sunnudögum eða á öðrum opinberum frídögum.

### Verklok og afmörkun verks

Leyfishafi skal upplýsa heilbrigðiseftirlits þegar verkinu er lokið og lúta úttekt teljist þess þörf.

### Upplýsingaskylda

Leyfishafa ber að skila til heilbrigðiseftirlits yfirliti yfir förgun asbestsúrgangs í lok framkvæmda-tíma og eigi síðar en 15. október 2022.

### Úttektir og eftirlit

Eintök af starfsleyfisskilyrðum skulu ávallt tiltæk á vinnustað.

Heilbrigðisnefnd getur endurskoðað starfsleyfisskilyrðin ef í ljós koma annmarkar á framkvæmd þeirra eða skaðlega áhrif á umhverfi sem ekki voru ljós fyrir. Skylt er að framvísa leyfinu hvenær sem opinber eftirlitsaðili óskar þess.

Um eftirlit fer samkvæmt ákvæðum reglugerðar 786/1999 um mengunarvarnareftirlit.

## Heilbrigðisnefnd Garðabæjar, Hafnarfjarðar, Kópavogs, Mosfellsbæjar og Seltjarnarness

# Kópavogur, 10. júní 2022

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tore Skjenstad, heilbrigðisfulltrúi

**Skýrsla starfsleyfishafa,**

**vegna förgunar á asbestúrgangi vegna Marbakkabraut 26, Kópavogi.**

Nafn starfsleyfishafa: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Kt.: \_\_\_\_\_\_\_\_\_\_\_\_\_\_\_

Aðsetur starfsleyfishafa: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Símar: \_\_\_\_\_\_\_\_\_\_\_\_\_\_

Niðurrif fer fram að: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Verklok skv. starfsleyfi: \_\_\_\_\_\_\_\_\_\_\_\_\_\_\_\_\_\_ Skýrsla móttekin: \_\_\_\_\_\_\_\_\_\_\_

*Vinsamlegast gefið upp einingafjölda, rúmtak eða þyngd eftir sem við á!*

|  |  |  |
| --- | --- | --- |
| Gerð úrgangsefna (skil til móttökustaða) | Magn | Losunarstaður |
| Uppgröfur, ómengaður jarðvegur  (Grjót, möl, sandur og mold) |  |  |
| Byggingarúrgangur, steinefni  (Steinsteypa, múrbrot og flísar) |  |  |
| Byggingarúrgangur, keramik  (Hreinlætistæki) |  |  |
| Byggingaúrgangur, spónapl. og viðarefni |  |  |
| Bygg.úrg. Ómálaður viður |  |  |
| Bygg.úrg. Málaður eða gagnvarin viður |  |  |
| Bygg.úrg. Blandaður viðarúrgangur |  |  |
| Byggingarúrgangur, lausamunir  (Lausamunir fjarlægðir fyrir niðurrif) |  |  |
| Byggingarúrgangur, byggingarefni  (Gler, plastefni, gólfdúkar, teppi, einangrun o.s.frv.) |  |  |
| Málmar til endurvinnslu |  |  |
| Málmar. Þakjárn, ofnar, eldhústæki o.þ.h. |  |  |
| Málmar. Ofnar til endurnotkunar |  |  |
| ANNAÐ: |  |  |
| Menguð eða varasöm efni |  |  |
| Asbest. |  |  |
| Olíutankur |  |  |
| Mengaður jarðvegur |  |  |
| Spilliefni af svæðinu  (Olía, málningar- og lakkafgangar, rafgeymar, flúorescent ljósastæði og perur o.s.frv.) |  |  |
| ANNAÐ: |  |  |

Skilað: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_